b'\n_START_ARTICLE_\nBetty Lou Gerson\n_START_PARAGRAPH_\nBetty Lou Gerson (20. huhtikuuta 1914 Chattanooga, Tennessee \xe2\x80\x93 12. tammikuuta 1999 Los Angeles, Kalifornia) oli yhdysvaltalainen n\xc3\xa4yttelij\xc3\xa4. H\xc3\xa4net muistetaan parhaiten radion\xc3\xa4yttelij\xc3\xa4n\xc3\xa4, mutta h\xc3\xa4n esiintyi my\xc3\xb6s elokuvissa, televisiossa ja toimi \xc3\xa4\xc3\xa4nin\xc3\xa4yttelij\xc3\xa4n\xc3\xa4._NEWLINE_Gersonin ensimm\xc3\xa4inen merkitt\xc3\xa4v\xc3\xa4 radiorooli oli First Nighter -kuunnelmasarjassa, jossa h\xc3\xa4n esiintyi Don Amechen vastan\xc3\xa4yttelij\xc3\xa4n\xc3\xa4. H\xc3\xa4n esiintyi my\xc3\xb6s muun muassa sarjoissa Grand Hotel ja Lux Radio Theater._NEWLINE_Elokuvissa ja televisiossa Gersonilla oli pieni\xc3\xa4 rooleja muun muassa Maija Poppasessa ja H\xc3\xa4m\xc3\xa4r\xc3\xa4n rajamailla -sarjassa. Tunnetuin yksitt\xc3\xa4inen elokuvarooli h\xc3\xa4nell\xc3\xa4 oli \xc3\xa4\xc3\xa4nin\xc3\xa4yttelij\xc3\xa4n\xc3\xa4 elokuvassa 101 dalmatialaista, jossa h\xc3\xa4n esitti Cruella de Vilin roolin.'